යම් ආසාත්මිකතාවයක් හේතුවෙන් රටේ විවිධ පළාත්වල පාසල් දරුවන් රෝගී වී රෝහල් ගතකරද්දී එවැනි පාසල් දැරියකට ප්‍රතිකාර කොට රුපියල් 250ක් ගත් රජයේ රෝහලක ප්‍රධාන වෛද්‍යවරියක් පිළිබඳ ගම්පොළ අටබාගේ උඩගම ග්‍රාමීය රෝහලෙන් වාර්තා වේ.ගම්පොළ ජිනරාජ බාලිකා මහ විද්‍යාලය හා ගම්පොළ පන්විලතැන්න මහ විද්‍යලයේ සිසු සිසුවියෝ රෝගී වී රෝහල් ගත කර සිටියදී පසුගිය සිකුරාදා ගම්පොළ අටබාගේ උඩගම මහ විද්‍යාලයේ 3, 4, 5 ශ්‍රේණි වල දරු දැරියෝ 40 ක්ද රෝගී වූහ.උදෑසන පාසල තුළදී රෝගී වූ මේ දරුවන් පිළිබඳව විදුහල්පතිවරයා වහාම පාසල අසල ඇති උඩගම ග්‍රාමීය රෝහලේ ප්‍රධාන වෛද්‍යවරිය හට දැනුම්දෙනු ලැබීය.